Na medzinárodnej letisku v Barcelone bol zadržaný Kolumbijčan, ktorý pašoval pol kilogramu kokaínu pod nezvyčajne vysokou parochňou. Informovala o tom v utorok agentúra Reuters s odvolaním sa na políciu.
Muž priletel z Bogoty a pozornosť polície privolal svojou nervozitou a výraznou parochňou, ktorú schovával pod klobúkom. Na hlave mal pripevnený balíček s kokaínom v hodnote 30 000 eur.
"Vynaliezavosť pašerákov drog, ktorí sa snažia prekabátiť (colnu) kontrolu, nepozná hranice," uviedla polícia v utorkovom vyhlásení. Kolumbijčan bol zadržaný na konci júna.
Vlani zabavila španielska polícia na letisku El Prat vyše sto kilogramov kokaínu.